Broj: 10-230-13/3-2017. Zagreb, 14. srpnja 2017.

JAVNO PODUZEĆE

"NARODNE NOVINE"

Savski gaj, XIII. put br. 6

10020 Z A G R E B

e-mail: oglasi@nn.hr

 Molimo da u "Narodnim novinama" objavite tekst natječaja koji Vam dostavljamo u prilogu.

 Račun izvolite dostaviti na Hrvatsku akademiju znanosti i umjetnosti, Zagreb, Trg Nikole Šubića Zrinskog 11.

S poštovanjem,

T A J N I K

 Marina Štancl, dipl. iur.

Prilog:

- kao u tekstu

Obavijest:

- Financijsko-ekonomski odjel

- gđa Gorka Radočaj, zbog prijevoda na engleski jezik radi objave na EURAXESS portalu

- gđa Dušanka Torbica, za Akademijinu web stranicu i EURAXESS portal

DB/db

Na temelju suglasnosti Ministarstva znanosti i obrazovanja RH, Klasa: 640-02/17-04/00072 Urbroj: 533-19-17-0002, od 10. svibnja 2017., Hrvatska akademija znanosti i umjetnosti, Zagreb, Trg Nikole Šubića Zrinskog 11, raspisuje

#### N A T J E Č A J

za izbor jednog znanstvenika na znanstveno radno mjesto **znanstvenog suradnika** za **znanstveno** **područje humanističkih znanosti**, **znanstveno polje povijesti**, u radnom odnosu na neodređeno vrijeme u Odsjeku za povijesne znanosti Zavoda za povijesne i društvene znanosti Hrvatske akademije znanosti i umjetnosti u Zagrebu.

Uz uvjete za izbor koji su propisani *Zakonom o znanstvenoj djelatnosti i visokom obrazovanju* (Narodne novine broj 123/03, 105/04, 174/04, 2/07, 46/07, 45/09, 63/11,94/13., 139/13., 101/14. i 60/15.) i podzakonskim aktima, kandidati trebaju udovoljavati sljedećim **posebnim uvjetima**.

a) sveučilišni diplomski studij povijesti;

b) akademski stupanj doktora znanosti – područje humanističkih znanosti, polje:

 povijest, grana: hrvatska i svjetska srednjovjekovna povijest;

c) radno iskustvo 10 godina;

d) izbor u znanstveno zvanje znanstvenog suradnika;

e) objavljeni znanstveni i stručni radovi;

f) aktivno sudjelovanje u realizaciji znanstvenog projekta;

g) iskustvo u radu na latinskim i talijanskim izvorima za povijest materijalne

 kulture i svakodnevlja u razvijenom i kasnom srednjem vijeku;
h) poznavanje glagoljske paleografije i rad na objavljivanju glagoljičkih
 izvora;

i) poznavanje papinske i druge crkvene diplomatike s iskustvom rada u Tajnom vatikanskom arhivu i

 rad na njihovom objavljivanju za potrebe rada na izdavanju izvora;

j) znanje engleskoga i njemačkoga jezika;

k) poznavanje latnskog jezika (posebno srednjovjekovni latinitet);

l) napredno znanje rada na računalu.

**Uz prijavu treba priložiti:**

1. presliku diplome o završenom sveučilišnom diplomskom studiju povijesti i stečenom akademskom stupnju doktora znanosti za znanstveno područje humanističkih znanosti, polje povijesti, grana hrvatska i svjetska srednjovjekovna povijest;
2. presliku odluke o izboru u znanstveno zvanje znanstvenog suradnika;
3. popis znanstvenih i stručnih radova;
4. dokaz o radnom iskustvu (najmanje 10 godina) te iskustvu rada na znanstvenom projektu koji se bavi objavljivanjem srednjovjekovnih izvora;
5. dokaze pod g), h), i), j), k) i l);
6. životopis, u kojemu trebaju biti navedeni podaci iz članka 15. točke "a" i "b" *Pravilnika o ustroju i načinu rada područnih vijeća i matičnih odbora* (NN 76/05, 118/05, 55/09 i 38/10);
7. presliku domovnice ili dokaz o državljanstvu neke druge države;
8. presliku uvjerenja o nekažnjavanju ne stariju od 6 mjeseci.

Strani državljani moraju priložiti dokaz o znanju hrvatskoga jezika (razina C 2) prema Zajedničkom europskom referentnom okviru za jezike te rješenje o priznavanju inozemne visokoškolske kvalifikacije izdano od Agencije za znanost i visoko obrazovanje.

Prijava se podnosi u roku od 30 (trideset) dana od dana objavljivanja natječaja. Prijava se dostavlja na gornju adresu, s naznakom: Personalnoj službi – natječaj za izbor na znanstveno radno mjesto (navesti koje).

Nepotpune i nepravodobne prijave neće se razmatrati.

Prijave mogu podnositi osobe oba spola.

 Hrvatska akademija

 znanosti i umjetnosti

 Zagreb